
Regulament concurs „Exploratorii STEAM” 2025, ediția a IX-a
Art. 1 CONTEXT/ARGUMENT: 
      
Educatia STEAM este un concept care a apărut in Statele Unite ca urmare a statisticilor îngrijorătoare cu privire la numărul elevilor ce aleg să studieze științe  umane în detrimentul științelor tehnice. Astfel STEAM include un curriculum bazat pe ideea de educare a elevilor cu ajutorul a cinci discipline diferite precum științe, tehnologie, inginerie, artă si matematică, integrate într-o paradigmă de învățare coezivă, pe baza cererilor din lumea reala.
    Activitatea principală este concursul, domeniul științific,  pentru a da posibilitatea tuturor elevilor care participă la acest tip de competiție să realizeze un schimb de bune practici, de însușire a unor concepte științifice explicate pe înțelesul copiilor . 
STEAM este, în același timp, o nouă abordare în educație, aplicat de la cele mai mici vârste, bazat pe observație directă, experiment, logică, înțelegerea lucrurilor și fenomenelor ca făcând parte dintr-un sistem. Astfel, sunt incluse în categoria competențelor STEAM: gândirea critică, argumentarea, gândirea creativă, analiza sistemică.
Art.2 SCOPUL PROIECTULUI
Relansarea științelor implicate în explicarea fenomenelor naturii  prin stimularea creativității științifice, tehnice a elevilor și învățarea creativă în școală, încurajând elevii să-și dezvolte modele proprii de explorare, investigare, exprimare, prin intensificarea relațiilor de colaborare între instituțiile de învățământ. 

 Obiectivele proiectului;

O1: Implementarea unui curriculum care conține metode de predare inovatoare la disciplinele STEAM, în cel puțin 5  instituții de învățământ în fiecare an școlar;

O2: Realizarea și interpretarea a cel puțin 10 experimente științifice de către elevii participanti;

O3: Stimularea procesului de reflecție asupra învățării prin finalizarea unui produs de către fiecare elev;

O4: Crearea unei rețele de cel puțin 6 parteneri pentru fiecare an de implementare, prin implicarea autorităților și ONG-urilor în sprijinirea proiectului

O5: Promovarea experiențelor pozitive, a exemplelor de bună practică prin organizarea a cel puțin 4 evenimente de diseminare

O6: dezvoltarea unui mediu colaborativ la nivel de elevi la care participă direct și alți factori interesați de procesul educațional (profesorii, părinții,instituții private etc.) în procent de 50%

Art.3 CONDIȚII DE PARTICIPARE,  GRUPUL ŢINTĂ
Concursul este deschis tuturor elevilor de învăţământ primar şi gimnazial implicaţi în dezvoltarea unor proiecte de grup la nivelul instituţiilor partenere.
Participarea în cadrul secțiunilor va fi directă sau online, individual sau în echipe. Elevii claselor CP-a- VII-a vor fi coordonați de unul/doi profesor/părinți sau de o echipă mixtă profesor/învățător/părinți în cazul echipelor din ciclul primar. Fiecare participant/ echipaj poate participa la o singură secțiune. 
- Selectarea elevilor participanți la concurs va fi făcută de cadrele didactice coordonatoare din şcolile partenere, într-o etapă preliminară (faza pe școală/ locală)

- Înscrierea echipelor la concurs şi expedierea lucrărilor ştiinţifice se va face până la data de 27 februarie 2025 pe adresa de contact: elenabalcan@yahoo.com, pe baza fişei de înscriere ataşată regulamentului și cu atașarea unui acord de prelucrarea datelor cu caracter personal
- Posterele sau portofoliile cu produse vor fi aduse la şcoala organizatoare pentru expunere cu cel târziu 2 ore înainte de începerea programului concursului, în data de 5 martie 2025, însoțite de o etichetă (titlul lucrării, echipa, școala, clasa, coordonator)
- Prezentările digitale se vor trimite organizatorilor cel târziu pe 27 februarie 2025,  sub formă unui link cu acces public.
- Pentru participarea elevilor la concurs nu se percepe taxă. 

- Articolele și lucrările științifice pentru Simpozionul proiectului: “Lumea științei prin ochi de copil”- în scopul diseminării celor mai interesante activități din cadrul proiectului se vor trimite de către cadrele didactice  organizatorilor cel târziu pe 7 martie 2025.

-  Fiecare participant/echipaj are ca timp de prezentare a experimentului/ a etapelor de realizarea produsui STEAM 5 minute.

- Locul de desfășurarea este Sala de festivități- Școala Gimnazială „Ștefan cel Mare” Galați, conform programului stabilit 

TERMENE ŞI CONDIŢII DE PARTICIPARE LA SIMPOZION
Articolele științifice vor face obiectul unui ghid metodic, fiind redactate conform următoarelor cerinţe:

Documentul WORD care conţine articolul trebuie să fie denumit conform convenţiei:

numele_prenume_scoala.doc

Reguli de redactare:

1. Minim 2 pagini format A4; 

2. În Microsoft Word, cu caractere Times New Roman, cu diacritice, corp de literă 12, tehnoredactare la 1,5 rânduri; 

3. Pagina setată astfel: stânga 2,5cm; sus, jos, dreapta 2cm, fără numerotare pagină, aliniere justify. 

4. Titlul şi autorii, corp literă 14 bold; autorii, aliniere la dreapta, la două rânduri de titlu. 

5. Conţinutul articolului trebuie să vizeze aspecte cu un grad de interes ridicat, din tematica concursului Exploratorii STEAM, să aibă originalitate şi să cuprindă experienţe personale. 

6. Articolul poate cuprinde fotografii, tabele, scheme sau alte figuri, cu specificaţie, corp litera 10;

7. Lucrările pot avea 2 autori, caz în care fiecare participant va primi câte o adeverinţă.

Art.4  PROBELE DE CONCURS

1. Experimente interdisciplinare la clasele CP-IV - cu participare directă 
2. Secțiunea de colaje foto/filme/video educative utilizând aplicații digitale (Stop Motion, Quik, Photogrid, Canva,Word Art, etc) pe telefon sau calculator, pentru clasele II-VII- cu participare directă / online 
3. Secțiunea de construcții- clasele CP- VII - cu participare directă 
Pentru secțiunea I, lucrarea va consta în realizarea unui experiment integrat.

Pentru clasele primare lucrarea poate fi un experiment care să ilustreze fenomene, modalități de determinare a unor caracteristici ale mediului natural sau să vizeze alte conținuturi din programele școlare ale disciplinelor STEAM.

Lucrările vor fi însoțite de fișa descriptivă a experimentului în care vor fi consemnate considerații teoretice, materiale necesare, mod de lucru, date experimentale, interpretarea rezultatelor, aplicații practice, bibliografie.

Pentru secțiunea II, vor fi trimise colaje foto/filme/video care să trateze un concept din domeniul științelor. Vor fi punctate lucrările care transmit clar informația și se încadrează în tema ediției „Noi suntem salvatorii Terrei”. Se vor utiliza aplicațiile digitale (ex: Stop Motion, Quik, Photogrid, Canva, Word Art, etc). Responsabilitatea în ceea ce privește drepturile de autor aparține în totalitate realizatorilor acestuia.

Pentru secțiunea III, elevii vor realiza o construcție cu ajutorul materialelor reciclabile respectând cerințele tehnice ale temei „Noi suntem salvatorii Terrei”. Vor fi admise în concurs doar lucrările care sunt originale, realizate integral de elevi. Elevii vor prezenta materialele reciclabile utilizate, precum și enumerarea etapelor de lucru. 
Art. 5 CALENDARUL ȘI MODUL DE DESFĂȘURARE
Etapa I -etapa locală/pe școala- februarie

Etapa a II-a 
Miercuri, 5 martie 2025 , ora 12,00 – Sosirea participanților
12,00- 12,30 – Ședință tehnică

12,30- 15,00 – Secțiunea I concurs- Experimente interdisciplinare la clasele CP-IV - cu participare directă 
15,00- 15,30- Centralizarea jurizării
15,30- 17,00- Secțiunea a II-a concurs- Secțiunea de colaje foto/filme/video educative utilizând aplicații digitale (Stop Motion, Quik, Photogrid, Canva,Word Art, etc) pe telefon sau calculator, pentru clasele II-VII- cu participare directă / online
17,30- 18,00- Centralizarea jurizării
Joi, 6 martie 2025, ora 12,00- Sosirea participanților

12,30- 15,00 – Secțiunea a III-a concurs- Secțiunea de construcții- clasele CP- VII - cu participare directă 
15,00- 15,30- Centralizarea jurizării
Vineri, 7 martie 2025- Ora 13,00 -Premierea participanților

Miercuri, 12.03.2025- Simpozionul proiectului: “Lumea științei prin ochi de copil”- în scopul diseminării celor mai interesante activități din cadrul proiectului, evenimentul se va desfășura în format hibrid, la Școala Gimnazială „Ștefan cel Mare” Galați.
Art. 6 CONDUCEREA CONCURSULUI/ EVALUAREA
PREȘEDINTE:  Inspector școlar general prof. Gina Brînzan, ISJ Galați
PREȘEDINTE EXECUTIV: Inspector școlar prof. Pantazică Camelia Mirela, ISJ Galați
Vicepreședinți: Prof. Țepeș Alina Gabriela,  Balcan Daniela, Hardulea Cezarina Luminița, Dima Cristina Școala Gimnazială „Stefan cel Mare” Galați
SECRETAR: Poede Camelia, Școala Gimnazială „Stefan cel Mare” Galați
EVALUAREA
Lucrările sunt centralizate pe clase și secțiuni. Se organizează comisiile de evaluare (jurizare), se evaluează, conform criteriilor:

Secțiunea I EXPERIMENTE cu abordare curriculum integrat / doar lucru în echipă - P-IV 

CRITERII STABILITE / Punctaj 

1p – a) Relevanța titlului 

2p – b) Prezentarea materialelor utilizate 

2p – c) Identificarea etapelor de lucru 

2p – d) Acuratețea științifică 

1p – e) Precizarea rolului fiecărui membru din echipă 

1p – f) Interdisciplinaritatea (cu specificarea disciplinelor și surselor de inspirație) 

1p – g) Originalitatea prezentării 

Secțiunea II Noi suntem salvatorii TERREI - prezentări individual/echipă – clasele II - VII 

CRITERII DE EVALUARE / Punctaj  

1p –     1. Titlu film / prezentare / poster 

2p –     2. Aplicativitate STEAM cu relevanță științifică 

1p-4p  3. Tipuri de prezentare - aplicații video – 4p 

                                                 - prezentări PPT, CANVA, PREZZI, etc (5-10 slide-uri) - 2p 

                                                 - WORD, WORDART, PUBLISHER, CANVA (POSTER) - 1p 

1p –    4. Relatarea coerentă 

1p –    5. Prezentarea materialelor informative / surselor 

N.B. - Materialul va fi jurizat dacă este însoțit de acordul autorilor pentru distribuirea materialului. 

 Responsabilitatea în ceea ce privește drepturile de autor aparține în totalitate, în realizarea materialelor trimise la concurs!

Secțiunea III Machete, instrumente muzicale, construcții din corpuri geometrice 

- (se utilizează materiale reciclabile) Probă individual / grup - P - VII 

CRITERII DE EVALUARE / Punctaj  

1p – 1. Titlul lucrării 

2p – 2. Enumerarea materialelor reciclabile utilizate 

4p – 3. Prezentarea etapelor de realizare a lucrărilor 

2p – 4. Originalitatea / Creativitatea 

1p – 5. Utilizarea materialelor reciclabile

Art. 7 MEDIATIZAREA PROIECTULUI
  Lucrările vor face obiectul unei expoziții la sediul școlii organizatoare, iar cele digitale vor fi publicate pe pagina de facebook a proiectului https://www.facebook.com/profile.php?id=100063298775919. Organizatorii și ceilalți participanți se obligă să nu comercializeze produsele colecţionate, acestea urmând să  fie utilizate doar în procesul instructiv-educativ, iar elementele de management al activităţii vor fi diseminate de organizatori pe canale didactice numai cu citarea autorului  

Mediatizarea se face astfel:
- afișe/postere

- anunțuri pe site-ul școlilor partenere

- anunțuri pe paginea CCD Galați

- articol în presă/televiziunea locală

- articol pe www.didactic.ro sau ITeach

Art. 8  CERTIFICAREA 
Se vor acorda premii I, II, II și mențiuni (25% din numărul de participanți).
Toți elevii vor primi diplomă de participare cu numele membrilor echipajelor și al profesorului/profesorilor coordonator/coordonatori.

Cadrele didactice vor primi adeverințe de paricipare/ coordonare/ evaluare / însoțirea echipajelor participante, tabel cu rezultatele elevilor din concurs, acord de parteneriat. 

      Cadrele didactice participante la simpozion vor primi diplome și ghidul cu ISBN al simpozionului.
Art. 9 PRECIZĂRI FINALE
Participanţii înscrişi la concurs au obligaţia de a respecta, întocmai, regulamentul de organizare şi desfăşurare trimis de organizatori. În caz contrar, nu vor primi diplomele, premiile şi adeverinţele de participare.
Organizatorii se obligă să nu comercializeze produsele colecţionate, acestea urmând să  fie utilizate doar în procesul instructiv-educativ, iar elementele de management al activităţii vor fi diseminate de organizatori pe canale didactice numai cu citarea autorului . 

Director,
 Prof. ȚEPEȘ Alina Gabriela
Concursul
EXPLORATORII  STEAM
5 -7 MARTIE 2025
FIŞĂ DE ÎNSCRIERE
Secțiunea: ___________________________________________________________
Titlul produsului/ proiectului/exxperimentului:_____________________________
Unitatea şcolară:______________________________________
Numele echipei: __________________________________________
Numele elevilor participanţi în echipă şi clasa:
_________________________________________
_________________________________________
__________________________________________
_________________________________________
_________________________________________
__________________________________________
Numele şi specialitatea cadrului/elor didactic/e participant/e:
_________________________________________
__________________________________________
Telefon:________________e-mail:_____________________
Modalitatea de participare: ________________________________
Simpozion “Lumea științei prin ochi de copil” – 12 martie 2025 (
Titlul lucrării/ autorul (clasa, școala, prof. îndrumător)
__________________________________________________________________________
Coordonatori concurs,





Prof. înv. primar BALCAN Elena Daniela


Prof. înv. primar HARDULEA Cezarina Luminița


Prof. înv. primar DIMA Cristina











